Jeg kan simpelthen ikke knække denne her, måske I har nogen bud? Min ene hoppe får "anfald" med udspilede næsebor og vejrtrækning helt nede i bugen. Faktisk som hun ellers ville have set ud, hvis hun havde galopperet i 5-10 min. Problemet er, at det opstår, inden hun overhovedet er blevet anstregt. Jeg kan sadle hende op i stalden på rideskolen - og så starter hun der. Når vi har gået de max 20 meter ind i hallen, ser hun voldsomt anstrengt ud - og alting kører på hende. Sidst hostede hun også (hvilket ellers er atypisk). Hun ser vel at mærke ikke stresset ud og der er ingen mislyde i vejrtrækningen. Det er heller ikke alle dage, hun reagerer sådan - og faktisk aldrig derhjemme, hvor vi også har en lille hal, som jeg må ride i, når vejret ikke er til at køre nogen steder. Frida er 4 år gammel og blev tilredet som 3 års. Hendes kondition er svær at bedømme, men den er ikke lige så god som på min gamle hoppe. Det tilskriver jeg dog, at hun ikke rides lige så meget som den. Mine to andre heste er begge luftvejsheste, og den gamle, som hun står sammen med, er übersart og reagerer prompte på negative påvirkninger i miljøet. De står derfor i løsdrift, har træpillebund og får wrap af god kvalitet (herudover kun mineraler - plus den gamle nogle tilskud til hove og led). ...men den gamle er slet ikke påvirket og er fuldstændig symptomfri. Hvis det var allergi, burde hun vel reagere? Der er ingen snot i næsen, pelsen er pæn og hesten er kvik nok ellers. Den har et meget specielt sind, men er yderst ridelig og lidt hæmorideagtig (følger helst rundt efter os, vælter trillebøren, åbner lynlåse, stikker mulen i ansigten på mig og vil generelt gerne have kontakt). Den er stort set altid glad og meget lidt hoppet. Den er klippet, er blevet tjekket og behandlet for orm i efteråret, har fået B-vitamin kur. Stresser meget sjældent og er energisk - men stadig super cool (fx sprang der for nyligt et kanonslag uden for hallen, hvor vi red alene rundt, men hesten rykkede knap nok med et øre). Jeg har haft den i longe to dage nu derhjemme - uden reaktion. Det var meningen, at den skulle på Ansager, men den oprindelige tid måtte jeg aflyse pga. arbejde - og siden har det været for glat. Jeg ved dog heller ikke, om vi overhovedet kan fremprovokere en reaktion hos hende, når der nu intet har været derhjemme. Mine egne tanker har været: - En form for gjordkrampe (harmonerer dog ikke med, at reaktionen udebliver derhjemme) - Stress (men så er jeg dårlig til at læse min hest, og den viser ingen yderligere tegn på stress) - Allergisk betinget reaktion (men på hvad? Rideskolen har en Posner-agtig bund, vores egen er lyng - og det starter jo allerede på stald?) Hvad er det, jeg ikke ser?
prøv at læs her 
...var også galt derhjemme i dag.   Jeg må prøve at få en tid på Ansager hurtigst muligt, alternativt have min egen dyrlæge ud. Sarah Frida er 4 år gammel og har boet i løsdrift sammen med min anden hoppe i 2 år. Min gamle hoppe er 18 år og har latente luftvejsproblemer. De går ude 24/7 - 365 dage om året. Har adgang til en løsdrift altid. Strøelsen er en kombination af spåner og træpiller. Jeg fodrer udelukkende med wrap. Jeg kan simpelthen ikke se, hvordan min unghest skulle blive engbrystig? Håber under alle omstændigheder, at hun ikke er det. Udover min gamle hoppe har jeg en DV, som havde kronisk bronchitis, da jeg fik hende. Hun har aldrig haft luftvejsproblemer hos mig (så har hun haft så meget andet, men aldrig issues med luftvejene). Jeg tænker, at vi hellere må få tjekket hendes luftveje.
nu kan den jo fejle alt, sådan i princippet, men islænderen kan have samme symptomer af 2 årsager.. Det, der er hyppigst nu om dage, er pludselige vejrskift, når vi går fra -10 til plus 4 på et døgn, så er hans 500 grams naturlige dækken bare for meget, og jeg tror at han oplever en generel utilpashed, der giver ham lignende symptomer, omend i mild grad, som du oplever med Frida. Ligeledes når han skifter pels om foråret og efteråret. Så får han fridage, til han er akklimatiseret..  STRESS..hvilket ikke er hyppigt længere, men utryghed ved det, han forventer skal ske, hvilket tit efterfølges af svedudbrud, og er mere voldsomt, lig det, du beskriver. (Og her kan man ikke debattere, hvorvidt hesten ER tryg, trænet, eller "vant" til situationen, den er bare stresset, punktum, og så må man respektere det..) Jeg ville, i første omgang, tænke meget over trailerturen, uanset om den lige umiddelbart virker tryg eller ej, ved første øjekast. Så, stress, eller utilpashed ved vejrskift, ville være mit første bud, hvis den ellers ikke udviser symptomerne ellers..
Nimbus men vil dog tilføje at jeg en gang har oplevet noget lignende, anfaldsvis tung vejrtrækning, dog i meget lettere grad end du beskriver. Dyrlægen havde ikke nogen bud, miljøet var tip-top, men den fik en kur med svampedræbende medicin som hjalp. Det du beskriver, lyder mest som "bekymring".
skal med her, synes jeg. Jeg har set det du beskriver hos en hest som havde et hul i hjertet. Det var svært at diagnostisere, og da det tiltog endte det med en aflivning. Ellers synes jeg at det lyder som allegi af en slags. Den kan jo være allergisk over for noget andet end den anden hest, du nævner. Hold os lige opdateret.....og held og lykke med at finde årsagen.
En hjertefejl var ogsaa hvad der faldt mig ind. Held og lykke med dyrlaege-undersoegelsen.
Jeg har inden for det sidste års tid lagt min ridning lidt om fordi jeg havde tendens til at ride alt for længe. Min hest er 9 år og planen er at debutere i en Mb0 til foråret. Jeg har et helt fast opvarmningsprogram. Jeg starter med 10 min skridt - de første 5 min for helt løs tøjle, derefter 5 min på volte. Så 5 min trav hvor der rides volter og schenkelvigninger. Slutter opvarmningen med 10 min galop med overgangen trav, galop, versaler, schenkelvigninger og kontra. Derefter bruger jeg lige 5 min på lidt versader på volten i trav. Og så har jeg et kvarter til dagens valgte arbejde. Nogle dage har jeg fokus på grundarbejdt i trav, andre dage på det samme i galop. En anden dag arbejder jeg måske på changementerne, mens det en anden dag bliver versader og traversader eller måske øgninger. Ved altid at holde fokus på en ting kommer jeg ordentlig rundt om øvelsen og får lagt et tilstrækkeligt fokuseret arbejdede i det, istedet for at det bliver lidt af det hele. Du kan formentlig ikke bruge mit program direkte, men hvis du vælger kun at arbejde med en ting hver gang er der måske bedre tid til at din gamle hst er lidt længere om at blive varm. Er enig med de andre I at galp så tidligt som muligt hjælper. Beklager tastefejl, skriver på iPad. VhLine
Tak for tipsene. Det havde jeg aldrig selv tænkt på at ligge galop ind så tidligt, så det skal da i hvert fald prøves   Jeg ved godt man ikke kan udrette mirakler med de lidt ældre heste og deres gamle stive ben, men fedt hvis man kan gøre det bedre. Også for hans skyld, så han ikke går helt død inden vi kommer i gang med det rigtige arbejde.
har også en ældre herre , som også skal ha lidt længere tid til opvarmning , men det er jo grundridning , og det skal jo altid være på plads , skridter også min 10 min og traver 10 min , galoperer ca 10 min med mange overgange til trav, og så er han også klar til øvelser . planlægger også træningen så vi i løbet af ugen kommer hele vejen rundt om øvelser , men sørger altid for at han ikke når at blive træt i musklerne , så han ikke syrer til og han altid er smidig og glad hilsen conny
Hej, Den bedste og mest skånsomme opvarmning er også den mest enkle. Du skal skridte varm i 10 min. Du skal skridte for lang tøjle, rundt i hele ridehuset, således at hestenes baghovene minimum går 20cm over forhovenes spor og aller helst 4 hove over forhovenes spor. Hvis din hest begynder at puste og svede under skridten, så er det super (dog skal det nok mest ses som at den så mangler kondi). 10-20 min af denne type skridt er også meget effektiv til at forbedre konditionen af hesten og rytteren (for ja, rytter skal lave noget for at kunne holde tempoet). Du skal være opmærksom på at din hest ikke japper, men tager lange seje skridt. Før hesten er godt varm, skal du ikke begynde at lave volter. Du skal se denne type skridt, som en slags powerwalk for hesten. Hvis du powerwalker, så begynder du også hurtigt at blive varm uden du har gået specielt langt. Når du har skridtet således i 10min. Så begynder du at trave. Du lægger godt til på langsiden og korter hesten lidt ned i tempo på kortsiden. Således gør du ca. 5 gange på hver volte. Når du skal skifte volte så sørg for at ride skråt igennem hvor du lægger godt til. herefter gør du det samme i galop. Efter sådanne skånsomme tempo vekslinger hele ridehuset rundt, så er din hest godt varm og klar til stille og roligt at begynde på dagens arbejde. Når du skridter af så forgår det i samme tempo som da du skridtede varm også selvom dig og hesten er trætte efter dagens træning! Held og lykke med det  mvh Lina
Jeg har redet flere ældre heste og er enig i at galop tidligt i opvarmningen virker for nogen - men ikke alle. Min 18-årige hoppe skal så absolut trave en del, før vi kan galopere, så det er ikke sikkert at det virker for dig. Tidligere har jeg redet en ældre hest, hvor det bedste var at galopere øjeblikkeligt efter at han var skridtet varm. Tja, de er alle forskellige. Jeg har lidt samme udfordring, som dig, så tak for at tage emnet op, jeg følger spændt med i svarene:)
og afkøling noget som bestemt ikke må forceres/glemmes!!! Man kan simpelthen bare IKKE varme hurtigt op. Opvarmning tager den tid det nu engang tager!!! Man kan så afhjælpe musklerne ved at lade hesten stå i 20-25 min. solarium inden den tages ud, skridte den til med et uldtæppe(100% uld). Og tilsvarende skridte af med tæppe til hesten absolut trækker vejret stille og roligt med en igen, afslappet puls, og igen solarium! Selve opvarmningstiden er der ingen facitliste på. Det er yderst individuelt fra hest til hest. Dog er det i min verden mere givende at lade hesten blive redet varm og løsgørende i trav og letridning, samt galop, såfremt man en dag ikke har tid til at ride, end det er at springe opvarmningen over, og så ride "igennem" (egentligt et ubehageligt ord) Såfremt hesten puster og sveder under ridningen som en læmgere oppe fordrer, så er det nok mere konditionstræning man bør stræbe efter end noget andet. Såfremt hesten, uanset alder, er i god kondition bør den hverken puste eller svede, men blot få en højere puls og blive varm!
Jeg læser nu absolut ikke TS' indlæg, som et spørgsmål om hvordan man kommer uden om/undgår opvarmningen. Men vi har jo alle over tid opdaget, hvad der virker på forskellige heste og den erfaring er da interessant at dele. Og der er vel næppe nogen, der tænker mere over netop opvarmningen end os med ældre heste? Som en anden nævner, har jeg også oplevet at det kan være befordrende for opvarmningen at tage nogle helt korte travrepriser (f.eks. En langside i trav og så ned i skridt igen over nogle omgange) - EFTER at der er skridtet varm, hvilket i min verden betyder min. 10 min. Min fornemmelse har været at det har hjulpet hesten og været en skånsom måde at få lidt stive ben i gang uden at forlange for meget fra starten. En helt anden ting, som jeg har oplevet og som muligvis ikke dur for dig er at undgå fridage, når det er frostvejr. Min bevæger sig helt tydeligt mindre på fold, når jorden er glat og frosthård og så SKAL hun ud og bevæge sig på anden vis. Er tiden knap kan jeg sagtens finde på bare at skridte for lang tøjle eller trække i 20 min. I ridehuset.
overskriften lyder: tips til en hurtigere opvarmning!  Og dernæst skriver TS:  For mig indikerer det at TS gerne ser alternativer til sin opvarmning således at der spares tid=hurtigere opvarmning!
Jeg ved ikke om rådet er generelt gældende for ældre heste, men jeg har altid brugt meget tid på opvarmningen af min hest - især den seneste tid, fordi hestens præstation også afhænger af hvordan den er forberedt til opgaven. Jeg trækker i de her dage til ridehallen, fordi føret er LIVSFARLIGT uden for og hesten kan derfor når vi går derover ikke undgå at komme til at spænde en hel del, da man ligesom må antage at han skal bruge en del kræfter på at stå fast da parkeringspladsen ovre ved ridehallen er REN is... Derfor går jeg altid lige et par omgange med hesten i ridehallen inden jeg stiger op, fordi så kan han lige slippe de spændinger han måtte have fået sig på vejen derover og jeg synes ikke det er videre behageligt at sidde på en hest, der er en som en nålepude. Derudover så står jeg altid op fra en skammel. Det er simpelthen af hensyn til både hest og sadel. Sadlen fordi man trækker den skæv som bare pokker når man stiger op og hesten, fordi man laver et seriøst vrid i rygsøjlen på hesten. Der er en video på youtube et sted. Det er ret vildt faktisk. Og så starter jeg altid i skridt - også længere end de der 10 minutter. Jeg bruger ofte noget tid i skridt på at få ro på hesten (den er ca. verdens største kylling, så der er ofte livsfarlige monstre i ridehallen vi lige skal afsikre før vi skal i hurtigere gangart. Især hvis det er noget han kan høre men ikke se - så taber han bare hjernen til frygt. Og så starter jeg egentligt i skridt med at lave et fornuftigt voltearbejde på store volter 15-20 meter så han får varmet hoften og bagparten op (naturligvis på begge volter) Hvis han er frisk - det sker faktisk ind i mellem - ja så kan jeg faktisk godt finde på, hvis han nu giver sig til at bukke i skridt i ren og skær energifrustration at lade ham gallopere indtil vi lige kan snakke sammen igen. Det tager normalt ikke mere end et par omgange, så er vi færdige med at lave ballade for den dag. Men jeg rider generelt store volter, schekelvigning i letridning og til tider også versader for at løsne hele kroppen. Hvis han virker ''stiv'' og en smule øm i kroppen så bliver vi i skridt indtil spændingerne er løsnet - også selvom det betyder at jeg skridter volter, slangegange m.m. i en time. Det kan også være en stor hjælp at starte fra jorden - især hvis man som mig fra tid til anden rider i kapsunen (pt. fordi tænderne driller og jeg ikke vil putte bid i munden på en hest, der ikke kan spise - det må gøre ret ondt). Og så løsgør jeg har på volter og i en lang form inden jeg beder ham om at gå på en volte med vægt på eller bare på en volte i det hele taget (hvis jeg fx skal longere - så varmes der altid op ligeud) Og så brug lang tid. I de perioder, hvor der ikke er livsfarligt udenfor så skridter jeg ud - skridter 20-25 minutter udenfor og lader hesten se naturen og gerne også en halv times tid bagefter - så får vi set noget andet end den forbandede ridehal og hesten får lov til at bruge sin hjerne på noget konstruktivt i stedet for at prøve mærkelige innitiativer af, som fx at bukke. Og så er vi heller ikke i vejen for dem der arbejder i ridehallen. Jeg gør det dog ikke så meget i øjeblikket. Føret er livsfarligt, så jeg tør ikke. Og når hesten så er varmet godt op, så kan man jo altid bede den om at arbejde betydeligt mere krævende - og øge samlingsgraden eller tiden hvorved der kræves samling.
Jeg er helt enig med Michael, opvarmningen må ikke forceres. Hesten varmer desuden ikke hurtigere op fordi man galopere. En maraton løber sprinter heller ikke fra starten af, men starter op stille og roligt for derefter at lægge lidt mere pres på sig selv. hvis din hest er i lidt ringe kondition, eller hvis den er i en genoptræningsperiode, eller bare generelt, så prioter f.eks. kun at få trænet 1 eller 2 ting efter opvarmningen. Det optimere og intensivere også din træning betragteligt. Når jeg træner mine heste, eller mine kunders så opvarmes der med øvelser på store linier, dvs volter og ligeudretning, slangelinier og slangegange, en masse ligeudretning inden for hovslaget. Desuden træner vi temposkift frem og tilbage, overgange, vi laver tilbagetrædninger for at strække ud i ryg og bagpart. Først til sidst i opvarmningen laver vi overtrædninger. Når vi har varmet op og den tid kan varriere fra hest til hest og fra lektion til lektion, så har vi 1 til 2 øvelser på dagens program. Det kan være at der skal lægges fokus på versader, eller schenkelvigninger osv. Som regel rider vi derfor max 20 min hvor vi laver specifike opgaver med hesten. Mit råd er derfor til dig at du skal se opvarmningen som den egentlige træning, for det er der hesten gymnastisers og holdes smidig og i form, og så brug 10-20min på øvelsestræning hvor du kun lægger 1 eller 2 opgaver ind. Vi variere desuden hver dag, så vi også skifter øvelserne ud og får trænet intensivt på en masse andre ting der skal trænes. Jeg syntes man får en langt mere effektiv træning på den måde. Kh mette
Som altid